Zakintoko uhartearen 275 juduek, ordea, bizirik iraun zuten holokaustoan. Uharteko alkateari, Loukas Karrerri (Λουκάς Καρρέρ), juduen zerrenda bat emateko agindua eman ziotenean, Chrysostomos gotzainarekin itzuli zen alemaniar harrituengana bi izen zerrendarekin; berea eta alkatearena. Gainera, gotzainak gutun bat idatzi zion Hitlerri, adieraziz uharte horretako juduak bere agintepean zeudela. Bitartean, uharte horretako biztanleek judu bakoitza ezkutatzen zuten. 1953ko lurrikara handiak uhartea ia suntsitu zuenean
, lehenengo laguntza Israelgo estatutik iritsi zen, mezu batekin: "Zakintoko juduek ez dituzte inoiz ahaztu beren alkateak edo beren apezpikua eta guregatik egin zutena".